Проект BG05SFPR001-1.001-0001  „Успех за теб“, който се изпълнява чрез Програма „Образование “ 2021-2027 г., съфинансирана от Европейския съюз
Назначените по Проект BG05SFPR001-1.001-0001  „Успех за теб“ лица (социален работник и помощник на учителя)  продължиха да работят по него и през тази учебната 2024/2025 година.

Проведени са различни мероприятия и форми за работа с родители по Дейност 2 на проекта – „Интензивна работа с родители на ниво училище за формиране на положителни нагласи към образованието и за пълноценното им участие в образователния процес“: работилници и лектории.
Бяха организирани групи по Дейност 4 – „Допълнителни обучения за обща подкрепа за достъп и трайно приобщаване в училищното образование“ на пакетен принцип за учениците със системни трудности и пропуски при овладяване на учебното съдържание по един или няколко учебни предмети, с които педагогическите специалисти работиха по утвърдени програми – 49 ученици от V до VII клас.

По Дейност 3 – „Допълнителна подкрепа за личностно развитие на ученици със специални образователни потребности, с хронични заболявания, в риск и изявени дарби за трайно приобщаване в училищното образование“ бяха сформирани групи за насърчаване и разгръщане на потенциала за личностно развитие на изявени ученици по БЕЛ, математика, музика и изобразително изкуство. По този начин се предостави възможност за участието им в конкурси,  състезания и изяви. Включени са 20 ученици от V до VII клас. Закупено е оборудване за обновяване на специализиран кабинет за провеждане на допълнителна подкрепа  на ученици с изявени дарби на стойност 1530,09 € /2992,59 лв./.

Също по Дейност 3 „Допълнителна подкрепа за личностно развитие на ученици със специални образователни потребности, с хронични заболявания, в риск и изявени дарби за трайно приобщаване в училищното образование“ бяха създадени групи за ученици със специални образователни потребности и ученици в риск за осигуряване на подкрепяща среда, изграждане на социални и граждански компетенции, умения за учене и самостоятелен живот, контролиране на емоциите и др. Включените ученици са: 10 ученици в риск и 16 ученици със СОП.

